Brief: Drink die rooi pil – praag.co.za
Neo, ‘n karakter in die rolprent The Matrix, word ‘n keuse gebied. Hy kan kies tussen ‘n blou of ‘n rooi pil. Drink hy die blou pil, kan hy voortgaan om in sy gerieflike bestaan voort te ploeter. Drink hy die rooi pil, sal die ongemaklike waarheid aan hom onthul word, naamlik dat hy slegs in ‘n rekenaarsimulasie bestaan, en nie werklik ‘n lewe daarbuite lei nie.
Daar is deesdae ‘n besonder interessante beweging, of selfs ‘n herlewing, onderweg onder mans in die VSA, en spesifiek blanke mans. Dit word die Red Pill-beweging genoem, nav die keuse wat die Neo-karakter hier bo gebied word. Hierdie Red Pill-mans beskou hulself as diegene wat die rooi pil gesluk het; wat die realiteit oor die feminisme, politieke korrektheid en verhoudings ingesien het. Myns insiens is dit eerder ‘n herontdekking van eeue oue gesonde verstand as ‘n nuwe insig, maar hoe dit ook al sy.
Die Red Pill-herlewing volg in reaksie op die jare lange geteiken van blanke mans deur die radikale feminisme en die politieke korrektheid wat deur haatblaaie soos Naspers se Women24 verkwansel word, maar ook deur die linkses, veral op kampusse in die VSA. Die feminisme is uiteraard een van die mees kwaadardige, haatdraende, aggressiewe fenomene wat die kulturele marxisme kenmerk. Volgens die feminisme verteenwoordig heteroseksuele mans alles wat verkeerd is met die moderne samelewing. Die geringste belangstelling wat ‘n man in ‘n vrou toon, word bv deur onvergenoegde, oorgewig draers van plat skoene aan die klok van teistering gehang, en seksuele omgang, al is dit met toestemming, kan maklik in ‘n klag van verkragting ontaard op ‘n Amerikaanse universiteitskampus, selfs al het die vrou die beweerde verkragter vir maande lank aktief gejag.
Hierdie tipe feminisme het helaas deel van die hoofstroom en openbare denke geword. Feminazi’s soos prof Amanda Gouws, skryf gevolglik talle skril rubrieke wat te velde trek teen die sogenaamde patriargie; rubrieke vol leuens en propaganda wat nietemin vir soetkoek opgevreet word deur die betamannetjies en verloorders wat as hoernaliste vir Naspers werk. So ook word die mees absurde geskree teen mans op Naspers se haatblaaie soos Women24 verdra, maar dit sou ondenkbaar wees dat Naspers ‘n soortegelyke, vrouehatende blad, sou verdra.
Só suksesvol is hierdie antiman-veldtog, dat ‘n opperste betamannetjie, die voormalige redakteur van Beeld, Pieter du Toit, selfs deelgeneem het aan die heksejag op Marius Roodt, die persoon wat die Huffington Post tot ‘n blote grap gereduseer het. Roodt se genadelose satire van feministiese propaganda was ‘n reuseverleentheid vir die Huffington Post en die res van die linkse Naspers-Lügenpresse. Ek kan maar net spekuleer oor presies wat skeefgeloop het in Du Toit se mislike, betekenislose lewetjie, en hoe volledig die feminisme hom gereduseer het tot ‘n weekdiertjie sonder ‘n penis, dat hy homself genoop gevoel het om homself te wend tot die klakkelose deelname aan die skandelike geteiken van Marius Roodt deur Verashni Pillay. Pillay se optrede en Du Toit se gekruip voor sy feministiese meesteresse was egter puur verniet; Pillay is steeds afgedank. Kennelik is betamannetjiestatus egter ‘n voorvereiste vir ‘n pos as ‘n Naspershoernalis.
Du Toit het duidelik The Red Pill nodig, want The Red Pill bied ‘n verfrissende teenvoeter vir die feminisme, dmv ‘n nugtere, rasionele analise van die dryfvere agter die manlike en vroulike psiges waar dit by verhoudings kom. Ek nooi lesers uit om self te gaan oplees oor die onderwerp, maar een van die kernbegrippe agter The Red Pill is dat mans vir te lank gebreinspoel is om hul eie waarde te onderskat. Vrouens, daarenteen, word deur die feminisme en politieke korrektheid gebreinspoel om hul eie waarde, relatief tot mans in ‘n verhouding, heeltemal te oorskat. Mans wat volgens die Red Pill-teorie suksesvol gebreinspoel word om hierdie toedrag van sake bloot te aanvaar, word Blue Pill-mans of dan betamannetjies genoem.
Omdat mans se waarde in die samelewing hopeloos onderskat word, is die moderne, bevryde (“liberated”) man ‘n patetiese kreatuurtjie. Hy is ‘n Pieter du Toit, ‘n betamannetjie, ‘n hênsopper wat alle bevele sal gehoorsaam wat hy van iemand met ‘n vagina ontvang, bloot omdat die opdraggewer oor laasgenoemde orgaan beskik. Die kenmerk van ‘n ongetroude betamannetjie is byvoorbeeld dat hy om aantreklike vrouens “sirkel”. Ons almal ken hulle – mans wat hoop en bid dat, as hy guns op guns sou doen vir ‘n vrou waarop hy verlief is, hy haar belangstelling gaan aanwakker. Dit werk helaas nooit nie. Vrouens stel eenvoudig nie belang in mans wat hul op daardie wyse verneder nie, en sal eerder belangstel in alfamannetjies wat nie ‘n snars omgee nie en hulle aktief ignoreer. Getroude betamannetjies, daarenteen, moet toestemming vir alles, selfs die mees onbenullige goed, vra by hul vrouens. Betamannetjies kla dus dat vrouens hulle misbruik, maar dit is betamannetjies se eie skuld, omdat hulle nie mans genoeg is om vrouens te gee wat hulle werklik verlang nie, naamlik sterk, manlike leiding in hul verhoudings nie.
The Red Pill bied ‘n teenvoeter hiervoor. Dit wil mans leer om selfvertroue te ontwikkel, om die leiers te wees; om ‘n Jopie Fourie ipv ‘n Pieter du Toit te wees, om te vat wat jy wil hê, in plaas daarvan om op patetiese wyse te moet smeek daarvoor, en om jouself te moet verneder vir ‘n klein bietjie aandag.
Dit sou uiteraard maklik wees om die Red Pill-beweging af te maak as die blote hatery van die vroulike geslag of ‘n blote reaksie op die feminisme, en as ‘n vry-in-die-bondel-benadering, maar soos ek dit verstaan, is dit juis waaroor dit níé gaan nie. Die Red Pill-beweging gaan juis oor die herontwaking van mans as diegene met selfvertroue, wat ‘n steunpilaar bied aan vrouens wanneer vrouens emosionele storms beleef. Die beweging praat daarom van “frame”, ‘n begrip wat daarop neerkom dat die man die leier in die verhouding is, en die agenda binne ‘n verhouding moet bepaal. Die Red Pill beveel dan inderdaad ook aan dat mans hulself beide psigies en fisies — ook in die gimnasium, dmv fisiese oefening — sterk moet maak.
In hierdie opsig is daar duidelike raakvlakke tussen The Red Pill en die bybelse opdrag aan mans om die priesters in hul huise te wees. Ek is oortuig dat selfs die mees radikale feminis, mits sy hoegenaamd in mans belangstel, eintlik na ‘n alfamannetjie smag, ‘n man met selfvertroue, iemand wat op die psigiese en fisiese vlakke na homself omsien, en met genoegsame selfvertroue binne ‘n verhouding optree. Vrouens smag na Koos de la Rey, nie na Pieter du Toit nie.
Watter een gaan dit dus wees, meneer die Praagleser? Watter pil gaan jý drink?
Stuur vir ons u mening na briewe[aapstert]praag.co.za
Skrywer praagGepubliseer op 14 Mei 2017 15 Mei 2017 Kategorieë Briewe, MeningsSleutelwoord feminisme, Neo, Pieter du Toit, rooi pil, The Matrix
Rooi pille vir donker verligting was juis ‘n artikel van dr. Dan so paar jaar gelede …
Kyk die dokumentêre film by http://theredpillmovie.com/ en luister na hoekom baie mans in Amerika, Europa en Austraië hulle eie pad gaan… Ek dink die Afrikaanse wit girls is darem in ‘n mindere mate vol van hierdie str@nt… Ek kan verkeerd wees…
An ear for men: https://youtu.be/VygKQV-hEpY
MGTOW 101: https://youtu.be/h7Gazt61DDA
Howard Dare: https://youtu.be/BPA5N_645x8
MGTOW University: https://youtu.be/-qKR-A8L3J0
Karen Straughan: https://youtu.be/rlvMAS_20K4
Jy is reg: Wit Afrikanervrouens is meestal nog genadiglik hierdie onding gespaar. Diegene wat wel deur die feminisme besmet is, blyk meestal onder die akademici en perskorps te wees, soos hierdie een: https://twitter.com/liliradloff
Dink hul’s oor die algemeen te dof om die begrip ‘feminisme’ te omarm of snap.
n Lekka 4×4 en n bloedjie al om die jaar….en mhômmie is so gelukkig soos n Jood tydens bar mitzvah.
Vyf nennas en n swembad n plus.
Sarkasme op sy bitter beste.
En hier is nou presies waarvan ek praat: ‘n Bediende wat reken “men are trash.” Sal NasPES ooit ‘n rubriek publiseer onder die titel: “Why women are trash?”
Party van hulle verloor dit totaal en al…: https://youtu.be/Lx5vqvr_BZc 🙂
Jou skrywe maak n goeie saak uit vir juis dit wat oompie Angus bepleit… dan nie?
Ons is gebreinspoel met die skollie en viswyf tegniek ..
Die mans word in die meerderheid tv programme as ‘n dom alkolis met krimenele neigings voorgestel wat smeek vir “mammie” se goedkeuring , ons vroue word as die broekdraer wat die hele huishouding in haar beheer hou en terselfde tyd haar dogter heeltyd onderrig oor die nutteloosheid van haar pa . Die Mollie en Wors en Vetkoekpaleis reekse het deur komedie in hierdie oogmerk geslaag , selfs al was dit deur ‘n man geskryf .
Gevolg : watter man wil met ‘n viswyf getroud wees , vir die vrou is enkelouerskap haar voorland en dit bou manshaat wat ons vandag binne SA se unieke weergawe van feminisme sien , sekerlik nie ‘n mak weergawe van feminisme , inteendeel dit maak die gesin tot niet , wat op sy beurt ‘n Volk vernietig.
Is jy dié Jared wat gereeld skryf oor Jode? Hoe de hel skryf jy n artikel oor die rooipil sonder om die JV te noem. Die rooipil meme behoort aan die Alt Right. Dit is ONS meme en handel DIREK oor die JV.
Is daai ‘meme’ as intellektuele eiendomsbesit geregistreer?
Jy neig nou na die debat rondom die besit van die woord ‘rooibos tee’?
Is dit alweer die vrot vis wat my broek knaag… soos n klein Terrier? Kef kef kef. Val regses aan op praag.
Vir n prima donna wat haarself as die ‘gewildste’ op die forum ag…is die uwe maar taamlik liggeraak?
Hou op sanik – en antw my.
Definieer ook sommer jou ‘regs’. ( As dit is om te ‘skok en skaamte te veroorsaak’…val jy vlak. )
“Regs” is geloof in die 14 Woorde.
Daar’s nie `n groen pil nie. Dis of die rooi pil of die lood pil.
My man verkies n snotpil.
Hou mens onderdanig.
Ek bly liefs van die satan se gif pille weg, sien weereens word n keuse gestel tussen die satan en die satan. Jared, waarom as jy die analoog na die Bybel deurtrek wys jy nie die verloop van die hele fliek uit nie, wat duidelik daarop dui dat die storie wat die matrix uitbeeld n “provisie” terwille van die antichris is. In die fliek word die hoofkarakter die “gesalfde verlosser” vir die drein bewoners hy word dit egter uit hom self hy is dus hulle godheid. Die rooi pilletjie wat hier uitgebeeld word is niks anders as die appeltjie wat satan aan eva gebied het nie, want as jy hom drink dan word jy god.
Dit is alles deel van die satan se plan eers breek hy die ware sedelike en morele korrektheid af en dan wanneer almal dik is vir die gevolge van die riool gemors wat daardeur veroorsaak is kom hy as die “”held” en stel die wet van God soos dit hom pas, maar sonder God en loop die wêreld agter hom aan as god. Die satan is die aap van God dus hy na-aap die Almagtige en so verlei hy die mensdom om hom te aanbid.
Kyk maar goed die uitloop van hierdie rooi pil gaan nie mans wees wat in ware liefde en gesag vanuit God oor hulle huise regeer nie maar soos ssv reeds hier genoem het “n snot pil” of soos Johann “die lood pil” dit gaan mans wees wat met geweld oor hulle huise regeer.
Dat die man het die opdrag en gesag van God ontvang om sy huis ordelik te regeer die Red Pill beweging ignoreer egter die Skepper en id daarin n handlanger van die bose. Ware gelowiges kan maar weet dat hulle deur bewegings soos Red Pill en Alt Right baie erger vervolg gaan word as deur die liberale. Hierdie bewegings is bloot uitvloeisel van die liberalisme en humanisme en is nader aan die satan se reik as die liberale. Ons krag is nie uit ons self soos die satan leer nie maar uit God.
Ek praat nie van die fliek soseer nie. Gaan lees gerus hierdie:
Besef jy byvoorbeeld dat meer as driekwart van alle egskeidings deur vrouens aanhangig gemaak word, en dat die groot meerderheid mans tweede beste daarvan afkom, nadat hulle geskei is? Die mans verloor meestal als; hul huise en veral hul kinders in die proses.
Ek haal aan: “The Western World has quietly become a civilization that undervalues men and overvalues women,where the state forcibly transfers resources from men to women creating various perverse incentives for otherwise good women to conduct great evil against men and children, and here male nature is vilified but female nature is celebrated. This is unfair to both genders, and is a recipe for a rapid civilizational decline and displacement, the costs of which will ultimately be borne by a subsequent generation of innocent women, rather than men”
En juis dit is totaal strydig met die Bybel: Die Bybel maak dit duidelik die MAN is die hoof van die huis, maar mans wat nie die Rooi Pil gedrink het nie, trek in 75% van gevalle aan die kortste ent in verhoudings.
Nee ek stem nie saam nie. Liberale(nie klassieke liberalisme nie)=SATAN en klaar.
Al wat ons moet doen is om die Heilige Skrif te lees, maar omdat ons dit nie doen nie, is ons verlore.
Die geheim van die Matrix is dat die rooi pil ‘n leuen is. Daar is geen uitvlug nie. Die Matrix is al wat daar is. Die idee dat daar ‘n uitweg is, is die leuen wat aan jou verkoop word, op die ou einde word jy ‘n slaaf gebore en as ‘n slaaf sal jy sterf. Of jy kies om ‘n stoetbul te wees of nie, jy gaan nie die slagpale vryspring nie.
Jy bedoel tog sekerlik nie jy sien jouself as ‘n slaaf van die vroulike geslag nie? Dis ‘n baie beta-ding om te skryf, indien wel.
Jared, bevonk man, bevonk!! Skisofreen is ‘n ou bleeksiel. hy het skynbaar reeds hoop opgegee hehe!
Seks is nie ‘n “teenprestasie” nie. Dis die toutjie wat jy trek om die poppie te maak dans.
Waar het ek geskryf dat seks die teenprestasie is? Ek het inteendeel die volgende geskryf: “Sy hoef in der waarheid nie eens gaaf te wees met die man [nie]….”
Die verwagte teenprestasie lê juis in dit wat jy NIE skryf nie.
Die aand op n ‘date’ word die rooi tapyt uitgerol, Moët & Chandon word by die galonne geskink, Kobe biefstuk langs n ruiker van ‘Antique Silk’ rose – en jy wil my as vrou oortuig jou grootste versugting na die brassery is om daarna ‘scrabble’ by my aan’t huis te speel ??
Wat vat jy ons boertannies voor?
‘Walking talking Amor Vittones’ ?
Herder man. Die manier hoe jul breine werk lê so oopgevlek en bar soos n VW Kewer se enjin as jy die kap oopmaak.
“Moët & Chandon word by die galonne geskink, Kobe biefstuk langs n ruiker van ‘Antique Silk’ rose.”
Dankie. Daar vat jy die ganse punt van The Red Pill-beweging uitstekend saam. Waarom dink vrouens hulle is so spesiaal dat hulle op Moët & Chandon getrakteer moet word? Dis 100% presies waaroor die Red Pill gaan – hierdie “culture of entitlement”, waarvolgens sommige Westerse vrouens dink dat hulle geregtig is daarop om ge-Moët & Chandon te word, maar dat daar geen verdere onus op haar rus om enige verdere teenprestasie te lewer nie. Ek praat nie eens van seks as teenprestasie nie; ek praat van om selfs bloot net die man se oproepe te beantwoord die dag na die R5000-ete, of om op ‘n tweede afspraak met die arme drommel te gaan.
Om dit in ander terme te stel: Daar is ‘n kultuur in die Weste waarvolgens vrouens se sosiale waarde onmiddellik hoër geag word as ‘n man s’n. Jy skryf dit self: Die man sal die vrou trakteer op ‘n Moët & Chandon-aandete, maar nie andersom nie. Dus glo die betamannetjies en die vrou beide die vrou se sosiale waarde is hoër. Maar, o, weë, slaat die vrou 40, 50, dan is daai hoër sosiale waarde eendag weg, en dan moet sy maar tevrede wees met Tassies by die Spur.
Waarom sou n vrou enige man wou trakteer?
Hierdie modus ( antisiperende ‘payback time’ ) le gesetel in n ander ‘breintjie’ wat jul lendene aanvuur tot die sotheid.
Eweneens kan jy begin aandring n mooi Eva soos ek moet jou blerrie kardeur ook vir jou oopmaak?
Sussie beveel aan jy drink n ‘chill-pill’, en beweeg aan.
Die femme fatale wat jou verniet by die Wimpy laat wag het, het n onuitwisbare keep in jou gemoed gelaat. Gewis so.
Jammer om te hoor jy is so onaantreklik dat selfs ‘n betamannetjie jou net Wimpy toe wou vat. Moet erg wees om so vlot Doberman te praat.
Hoe gekwets voel jou plaastannie met hoenderstr@nt tussen haar tone.
Op hierdie werf word nie ‘gepraat’ nie.
Net gebalk. En dis ek. Alleen.
Just keep ’em warm, fed and entertained. No problem.
Wat vir my die grootste tragedie van daardie trilogie was: Neo was die sesde een om sy voorgangers op te volg wat presies dieselfde weg as hy gevolg het. Dit leer ons in die argitek se kamer in “The Matrix Reloaded”. En selfs al sterf Neo in die laaste aflewering, al word hy as ‘t ware die Gnostiese ‘verlosser’ van die mensdom, en al word die hele stelsel ‘reset’, gaan daar ‘n sewende, agste, negende, tiende, elfde… Neo op pad wees, ongeag watter keuse hy sou maak – tussen Zion te red, of Trinity. Want die argitek het dit so uitgelê om “afwykendes” en “opstandiges” vir ‘n kort tydjie te akkommodeer en dan uit die werklike wêreld te vernietig. So begin die hele proses net weer van voor af – die Argitek en Oracle is nog springlewendig. Dis so eie aan die neerdrukkende cyberpunk 1990’s/2000’s se tydsgees.
Die ironie is dat bewegings wat vryheid voorstaan hierdie memes gebruik, terwyl dit net soos 1984 eenvoudig die heersende klas is wat reguit en onomwonde hulle tegnieke openbaar en in die geval van die Matrix het hulle sommer die geleentheid gebruik om die transseksuele “eugenics” meme te bevorder. Ek vermoed MGTOW is ook ‘n projek van die intelligensie netwerk.
Dankie Skisovriend. Stem saam 1984 … Orwell
“heersende klas is wat reguit en onomwonde hulle tegnieke openbaar” http://www.therichest.com/expensive-lifestyle/lifestyle/10-music-stars-tied-to-satanic-worship/
Awesome artikel 😉 Een van die bestes ooit.
“…Myns insiens is dit eerder ‘n herontdekking van eeue oue gesonde verstand as ‘n nuwe insig, maar hoe dit ook al sy…”
Gelukkig het regte mans nie ‘n rooi pil nodig om as ‘n man “wat sy man kan staan…” aanvaar te word nie. Regte mans word ook nie deur feminisme of die temerasies van feministe en ander agtergeblewenes bedreig nie.
Noteer, parafeer en ignoreer is in sulke gevalle, gewone prosedure.
Respek, waardering en ‘n gesonde belustigheid vir regte vroue, laat geen tyd en ruimte vry vir speletjies en aanvullings met rooi pille nie.
Van pille gepraat… ‘n blou pil mag later van veel groter belang en genieting raak.
Jip, ignoreer is ‘n briljante strategie, veral met besonder aantreklike vrouens, of selfs nog beter, subtiele “negging.”
Vorige Vorige artikel: Leon Lemmer oor Helen Zille se outobiografie
Volgende Volgende artikel: Nog Eskom-kaderkaskenades